I forbindelse med [[Mongolernes invasion af Centralasien]] og senere af [[Mongolernes invasion af Rus'|Rus']] etablerede [[Djengis Khan]] under sin regeringstid (1206–1227) en række territorier, der blev givet til Djengis Khans familiemedlemmer som [[apanage]]. I forbindelse med interne stridigheder i Det [[Mongolske kejserdømme]], blev det i praksis opdelt i fire khanater: [[Yuan-dynastiet]] (omkring det nuværende Kina), [[Chagatai-khanatet]] (omkring det nuværende vestlige Kina, østlige [[Kasakhstan]], [[Tadsjikistan]]) , [[Il-khanatet]] (omkring det nuværende Turkmenistan, Iran, Irak, østlige Tyrkiet) og [[Den Gyldne Horde]] (omkring det nuværende sydvestlige Rusland og Ukraine).<ref>[https://www.ancient-origins.net/history-important-events/khanate-mongol-empire-0010805 ''The Famous and Powerful Khanates that Followed the Mongol Empire'', ancient-origins.net] {{en sprog}}</ref> Med årene blev disse khanater opdelt i yderligere (under)khanater.
Historie Videnskab Humaniora